Hugsanlegur handritshöfundur kominn fyrir Blade Runner 2 Framleiðsla á nýrri Blade Runner mynd hófst í mars síðastliðnum og fimm mánuðum síðar tilkynnti leikstjóri fyrstu myndarinnar , Ridley Scott , að hann myndi einnig leikstýra nýju myndinni ; en hingað til er ekki enn vitað hvort hún verði framhald eða ‘ prequel ’ . Nú virðist hins vegar sem að það sé kominn handritshöfundur fyrir hana og það er ekki David Webb Peoples , sem skrifaði fyrstu myndina út frá bók Philip K. Dicks , heldur handritshöfundur hinnar nýju Contagion , Scott Z. Burns . Bæði Ridley Scott og Warner Bros . vilja fá Burns til að skrifa myndina , en þetta yrði þá í fyrsta skiptið sem að hann og Scott myndu vinna saman . Hans helsti félagi er búinn að vera leikstjórinn Steven Soderbergh þar sem þeir hafa unnið saman að myndunum The Informant ! , Contagion og hinni væntanlegu The Man from U.N.C.L.E. Blade Runner er ein af mínum allra uppáhalds myndum og persónulega óttast ég ekki um þá nýju í höndum Burns , en maður spyr sig þó afhverju David Peoples var ekki fenginn aftur í verkið . Tökur munu hefjast í fyrsta lagi árið 2013 .